Dominika (bro)

Ur bajenn disheñvelout Dominika zo ivez.
20px|Arabat droukveskañ gant ar Republik Dominikan.

Dominika (Dominica e saozneg, yezh ofisiel eno ; Donmnik e kreoleg dominikat ; Wai'tu kubuli e kalinago), pe Kenglad Dominika ent-ofisiel, zo un enezenn hag ur vro er Mor Karib. Unan eus Inizi an Avel eo.

Roseau eo ar gêr-benn anezhi. D'an 3 a viz Du, deiziad an dizalc'hiezh, e vez lidet ar gouel broadel.

 Douaroniezh 
Hanter-hent emañ etre Gwadeloup ha Martinik.

 Istor 
An Europad kentañ da zouarañ enni a voe Kristol Goulm e-pad e eil beaj e 1493.

Un drevadenn saoz eo bet, hogen dizalc'h eo abaoe 1978.

 Demografiezh 
71 293 a annezidi a zo e Dominika hervez niveradeg 2011.. E 2001, 86,8% eus ar boblañs en em zisklêrie afrikan/du, 9,1% a orin "kemmesk", 2,9% evel amerindianed (Kalinago), ha 0,8% gwenn. Kumuniezhioù bihan Indianed, Sinaiz ha Sirianed/Libaniz a zo ivez...

Poblañs an enezenn ne gresk ket kalz, abalamour d'an divroañ evit ul lodenn. Poblañs Kalinago, 3 000 a dud anezhi, zo unan eus poblañsoù henvroat diwezhañ ar C'harib. Bevañ a reont bremañ en ur mirva krouet a-ratozh evito e 1903, Tiriad Kalinago....

 Armerzh 
An touristerezh hag al labour-douar eo an obererezhioù armerzhel pennañ. Al labour-douar, ar bananez dreist-holl, a ya d'ober 18% eus ar PDK hag a implij 28% eus an dud a vicher. Ar servijoù (an touristerezh en o zouez) a yae d'ober 58% eus ar PDK ha 40% eus an dud a vicher e 2002. Adreizhoù zo bet kaset da benn evit diorren ar servijoù arc'hant off-shore, evel inizi all ar rannvro. Ur banniel-lezober eo ivez.

Reiñ paseporzhoù Dominika d'an dud estren nann-annezidi, en eskemm ouzh 100 000 $ SUA, a vo muioc'h eget an hanter eus arc'hantaouiñ ar gouarnamant e 2023. Ment ar stignad-se en deus lakaet Breizh-Veur da adlakaat ar c'houlennoù viza evit mont e-barzh he ziriadLe Bilan du Monde, Pariz, Le Monde, 2024 , p. 130.. 

 Raktres geotermek 
Abaoe 2003 e vez prederiet gant gouarnamant Dominika, rannvroioù Gwadeloup ha Martinik, Ajañs Frañs an Diorren (AFD), Ajañs Frañs An Endro ha Mestroni an Energiezh (AAEME, pe ADEME e galleg) ha Burev gall an Enklaskoù Douaroniel ha Mengleuziañ (BRGM) war ur raktres kenlabour evit diorren danvezioù gertermel Dominika. Ar pal a vefe ezporzhiañ an darn vrasañ eus an tredan produet dre funioù dindanvor d'an div enezenn c'hall nes (Gwadloup ha Martinik), a zo daou greizenn beveziñ tredan o kreskiñ buan er C'harib.

E 2005 e oa bet kaset da benn ur studiadenn teknikel hag ekonomikel kentañ etre Dominika hag EDF (embregerezh tredan gall), hag ivez meur a gevredad ekonomikel all. E 2013 e oa kroget ur prantad nevez gant toullañ ar poulloù kentañ. Ar fazenn prientiñ a zlefe kas da briziañ ar produiñ ha, da c'houde, da grouiñ un uzin produiñ.

Ar rakweledennoù ekonomikel 2018 kaset da benn gant The Economist a ziskouez eo Dominika ar vro gant ar c'hresk PDK uhelañ e-keñver ar bloaz a-raok, gant ur c'hresk a 8,8% fastest-growing and shrinking economies in 2018..

 Tud brudet 
 Jean Rhys (1890-1979), skrivagnerez saoznek ganet e Roseau.

Liammoù diavaez
 Lec'hienn ofisiel
 Lec'hienn burev prezidant Kenglad Dominika
 Lec'hienn ofisiel ar gouarnamant

 Notennoù ha daveoù 

Rummad:Dominika